**Steinar Strand**

Steinar begynte å gå Natteravn i 2001 etter å ha hørt om dette på nærradioen.

Han var ny i byen, og tenkte dette var en fin måte å bli kjent med andre voksne og byen.

En gang for lenge siden, kan ha vært en gang mellom 2005 - 2010, fikk han vite at bymisjonen ikke lenger hadde anledning til å ha ansvar for koordineringen av natteravnarbeidet. Han ble derfor spurt om han kunne vært villig til å overta den faktiske driften av arbeidet. Det sa han ja til, og siden har det vært han som har hatt hånd om alt som dreier seg om selve driften å gjøre, utarbeide turnuslister, ha kommunikasjon på e-post og sms, møte på skoler, bistand med oppstart av nye lokalgrupper i bydelene, ha kommunikasjon med sekretariatet og delta på konferansen som er hvert annet år.

Han gikk av i år som en av tre som satt i valgkomiteen til Natteravnrådet nasjonalt.

August 2022 var Tønsbergs Blad med på en vandring. Da var fokus på frivillig arbeid hver måned. I den forbindelse ble det også laget en film, og den ble også vist på Natteravnkonferansen i Bergen i september 2022. Han er med i filmen....

<https://youtu.be/Sth9uiVGsig>

Steinar har 25 års jubileum neste år. Han har ledet og driftet Natteravnene i Tønsberg de siste 15-20 årene. Det er et frivillig arbeid og det kreves derfor ekstra av Steinar å få folk til å møte opp på vaktene sine. Ikke alle skriver opp vaktene sine i kalenderen og han må derfor følge opp ukentlig med å sende påminnelser på sms. I tillegg må nye natteravner rekrutteres.

Steinar passer på våre barn/ungdommer. Uten ham har det ikke vært noen natteravn i vår by!

**Natteravnene i Tønsberg**

I Tønsberg har natteravnene gått siden 1997, Vi er i dag ca. 20 aktive natteravner.

I starten var det et forsøk om å gå både fredager og lørdager, men det viste seg raskt at det ikke var nok ravner til å gå to dager, så det har i hovedsak deretter blitt lørdager.

Det er krav at to natteravner går sammen, aldri alene.

Vi har oppmøte utenfor Kirkens Bymisjon i Storgaten 7-9, inngang Myrsnipa rundt hjørnet. På "kontoret" vårt, har vi vester, jakker, drops, kondomer, ryggsekk med pledd og førstehjelpsutstyr. Normalt går vi kl. 22.30. til kl. 03. Etter endt vandring, fører vi logg.

Noen pledd har vi "brukt" opp, men heldigvis har vi ikke hatt behov for å bruke så mye av førstehjelpsutstyret - "Vi var der når det ikke skjedde" ☺

Natteravnene er driftet gjennom Kirkens Bymisjon. Det er de som har driftsavtale med Tryg, vår hovedsamarbeidspartner - som sponser natteravnene med alt av utstyr.

Vi har hatt et digitalt førstehjelpskurs, men jobber også med å få til et praktisk kurs, men de er dyre, dessverre.

Vi har i tillegg til de faste lørdagene også gått under Slottsfjellfestivalen og båtracet.

McDonald´s har sponset natteravnene med mat og drikke i mange år. I løpet av natten går vi gjerne innom for en matbit. Ila «vakten» får vi lov til å komme inn hos Thon-hotell for å sette oss litt ned og hvile bena.

I hovedsak er vårt område fra kanalbrua til togstasjonen/VKT og ned til gjestebrygga. Tønsberg sentrum er ganske komprimert, og vi går mye mellom brygga, opp mot torget og videre til VKT og smågatene imellom.

Hver eneste gang vi er ute i byen, vanker det hyggelige ord fra de vi møter på vår vei, klapp på skulderen, en hyggelig prat - alle setter pris på at vi er ute om natta.

Viktig å påpeke at natteravnene ingen reservepoliti på noen måte. Vi går ikke inn i slåsskamper, opphetede situasjoner, men at vi observerer og tilkaller nødetater om nødvendig. Ofte løses ting opp bare ved at noen har observert oss til stede. Vi har imidlertid hjelpeplikt dersom fare for liv og helse.

Natteravnene er nøytrale på alle måter, politisk, kjønn, hudfarge, religion osv. og vi har taushetsplikt i forhold til det vi kommer over ute på vandringene.

Natteravnene er ulykkesforsikret fra vi går hjemmefra og til vi er tilbake hjemme etter vandring. Forutsetning er at vi er oppført i loggboken.

Natteravnene har et sett etiske retningslinjer som oppdateres annet hvert år på Natteravnkonferansen. Vi har et sekretariat i Bergen som er våre kontaktpunkter dersom vi har spørsmål eller opplever ting som bør nevnes oppover.

Alle som skal gå natteravn, skal ha lest igjennom de etiske retningslinjene og en presentasjon om natteravnene som vi sender ut.